Тое, што ў Валянціны Гарцуевай моцны акцёрскі ген, сумненняў не выклікае. Мяркуйце самі: яе прадзед і дзед — народны артыст СССР Глеб Глебаў і народны артыст Беларусі Валянцін Белахвосцік — былі знакамітымі акцёрамі-купалаўцамі. Маці — сённяшняя прыма гэтага ж тэатра Зоя Белахвосцік. Бацька — вядомы акцёр і рэжысёр Аляксандр Гарцуеў. Словам, стаць прадаўжальніцай славутай дынастыі ёй было наканавана лёсам. І вось ужо восьмы год Валянціна Гарцуева служыць у Нацыянальным акадэмічным тэатры імя Я. Купалы.